Lobių sala

**Lobių sala** () – škotų rašytojo Roberto Luiso Stivensono nuotykių ir istorinis romanas, išleistas 1883 m. Išsiskiria savo atmosfera, veikėjais ir veiksmu. Jame pasakojama apie berniuką, kuris atsiduria laive, ieškančiame užkasto lobio, ir susiduria su piratais.

Iš pradžių romanas buvo spausdinamas 1881–1882 m. vaikų žurnale „Young Folks“, pavadinimu „**Lobių sala arba Hispaniolos maištas**“ (*Treasure Island or the Mutiny of the Hispaniola*). Pirmą kartą visą knygą 1883 m. lapkričio 14 d. išleido leidykla „Cassell & Co“. Nuo to laiko jis tapo vienu dažniausiai dramatizuojamų ir adaptuojamų romanų.

Nuo pat išleidimo „Lobių sala“ padarė didelę įtaką piratų vaizdavimui popkultūroje, įskaitant tokius elementus kaip negyvenamos tropinės salos, „X“ ženklu pažymėti lobių žemėlapiai ir vienakojai jūreiviai su papūgomis ant pečių.

## Veikėjai

### Pagrindiniai veikėjai

* **[[Džimas Hokinsas]]** () – Didžiosios romano dalies pasakotojas. Džimas yra Anglijos šiaurinėje Devono pakrantėje gyvenančio užeigos šeimininko sūnus. Jis nekantrauja išplaukti į jūrą ir ieškoti lobių. Džimas nuolat demonstruoja drąsą ir didvyriškumą, tačiau kartais būna impulsyvus ir veržlus. Kelionės metu jis tampa vis jautresnis ir išmintingesnis.
* **[[Ilgasis Džonas Silveris]]** () – Vienakojis virėjas laive „Hispaniola“. Silveris yra slaptas piratų lyderis. Jis klastingas, piktas ir godus, bet kartu ir charizmatiškas, o jo fizinė ir psichinė jėga įspūdinga. Jis maloniai elgiasi su Džimu ir, atrodo, nuoširdžiai juo rūpinasi.
* **Daktaras Livsis** () – Daktaras; pasakoja kelis romano skyrius. Jis pasižymi sveiku protu ir racionalumu, yra sąžiningas, su sužeistais piratais elgiasi taip pat, kaip ir su savo draugais. Tačiau jis nedvejodamas išsako savo nuomonę ir nusistatymą prieš piratus.

### Kiti žymesni veikėjai

* **Kapitonas Smoletas** () – „Hispaniolos“ kapitonas. Jis yra sumanus ir pagrįstai įtariai žiūri į Trelonio pasamdytą komandą. Smoletas – tikras profesionalas, rimtai žiūrintis į savo darbą ir turintis derybininko įgūdžių. Kapitonas tiki taisyklėmis ir jam nepatinka Džimo nepaklusnumas.
* **Skvairas Trelonis** () – Turtingas žemvaldys, organizuojantis kelionę į salą. Jis yra pernelyg patiklus, todėl Silveris jį apgauna ir į laivo įgulą įdarbina piratus.
* **Bilis Bounsas** () – Senas jūreivis, gyvenantis „Admirolo Benbou“ užeigoje. Jis buvo kapitono Flinto vyresnysis padėjėjas ir yra nemandagus bei šiurkštus. Ragina Džimą pasakyti jam, jei pamatys vienakojį vyrą. Jo turimas lobio žemėlapis išjudina romano įvykius.

## Adaptacijos
Sukurta daugiau kaip 50 filmų ir televizijos ekranizacijų.

### Žymesni vaidybiniai filmai
* *[[Lobių sala (1920 filmas)|Lobių sala]]* (1920 m.) — nebylusis filmas, kuriame Džimą Hokinsą vaidina moteris (Shirley Mason). Filmą, kuris laikomas prarastu, režisavo Maurice Tourneur, o išleido „Paramount Pictures“.
* *[[Lobių sala (1934 filmas)|Lobių sala]]* (1934 m.) — pirmoji romano garsinė ekranizacija, kurioje pagrindinius vaidmenis atliko Wallace Beery, Jackie Cooper ir Lionel Barrymore.
* *[[Lobių sala (1950 filmas)|Lobių sala]]* (1950 m.) — filmas, kuriame pagrindinius vaidmenis atliko Bobby Driscoll ir Robert Newton, išsiskiria tuo, kad tai buvo pirmoji spalvota ekranizacija ir pirmasis „Walt Disney Studios“ visiškai vaidybinis filmas.
* *[[Lobių sala (1971 filmas)|Lobių sala]]* (1971 m.) — sovietinis filmas, kuriame Borisas Andrejevas suvaidino Ilgąjį Džoną Silverį ir kuriam muziką sukūrė Aleksejus Rybnikovas. Prie filmo dirbo įvairūs lietuviai: aktoriai Laimonas Noreika (Daktaras Livsis), Algimantas Masiulis (Skvairas Trelonis), Juozas Urmanavičius (Kapitonas Smoletas), Kazimieras Vitkus (Bilis Bounsas), Antanas Pikelis ir Vytautas Tomkus.
* *[[Lobių sala (1972 filmas)|Lobių sala]]* (1972 m.) — filmas, kuriame pagrindinį vaidmenį atliko Orson Welles. Prodiusavo „National General Pictures“, o režisavo John Hough, Andrew White ir John Salway.
* *[[Mapetų lobių sala]]* (1996 m.) — „The Jim Henson Company“ sukurtas ir ‚Walt Disney Pictures‘ išleistas filmas, kuriame vaidina Mapetai. Tim Curry suvaidino Ilgąjį Džoną Silverį.

### Žymesni animaciniai filmai
* *[[Lobių sala (1973 filmas)|Lobių sala]]* (1973 m.) — „Filmation“ animacinis filmas, kurį išleido „Warner Bros.“.
* *[[Lobių sala (1988 filmas)|Lobių sala]]* (1988 m.) — kritikų pripažintas dviejų dalių sovietinis animacinis filmas.
* *[[Lobių planeta]]* (2002 m.) — „Walt Disney Animation Studios“ adaptacija, kurios veiksmas vyksta kosmose, kur Ilgasis Džonas Silveris yra kiborgas, o daugelis originalo veikėjų perkurti į ateivius ir robotus, išskyrus Džimą, jo motiną ir tėvą, kurie yra žmonės.

### Žymesni televizijos serialai
* *[[Lobių sala (animė)|Lobių sala]]* (1978–1979 m.) — japonų animė serialas, sukurtas „TMS Entertainment“ ir „Madhouse“ studijų.
* *[[Lobių salos legendos]]* (1993–1995 m.) — animacinis serialas, laisvai paremtas romanu, kurio veikėjai – gyvūnai.
* *[[Lobių sala (2012 serialas)|Lobių sala]]* (2012 m.) — dviejų serijų serialas, kuriame pagrindinį vaidmenį atliko Eddie Izzard.
* *[[Juodosios burės]]* (2014–2017 m.) — televizijos drama, kurioje pasakojama apie kapitono Flinto, Bilio Bounso ir Džono Silverio gyvenimus piratavimo aukso amžiuje.

### Žymesni kompiuteriniai žaidimai
* *[[Treasure Island (1984 kompiuterinis žaidimas)|Treasure Island]]* (1984 m.) — nuotykių kompiuterinis žaidimas, laisvai paremtas romanu. Žaidimas buvo išleistas „Commodore 16“, „Commodore Plus/4“, „Commodore 64“ ir „ZX Spectrum“ kompiuteriams. Jame žaidėjas įsikūnija į Džimą Hokinsą, kuris keliauja po salą ir kaunasi su piratais, o paskui suranda lobį, kurį Ilgasis Džonas Silveris persekioja atgal į laivą.
* *[[The Secret of Monkey Island]]* (1990 m.) — „LucasArts“ nuotykių žaidimas, iš dalies paremtas romanu, kuriame panaudota daug siužeto įvykių ir veikėjų.
* *[[Treasure Planet: Battle at Procyon]]* (2002 m.) — vienas iš įvairių „Disney“ išleistų vaizdo žaidimų pagal animacinį filmą „Lobių planeta“.

## Lietuviški leidimai

Vaizdas:Lobių sala, balantrės šeimininkas 1986.png|Dviejų R. L. Stivensono romanų rinkinys: „Lobių sala“ ir „Balantrės šeimininkas“. 1986 m. Leidykla „Vyturys“.
Vaizdas:Lobių sala 1988 viršelis.png|Iliustruota romano versija. 1988 m. Leidykla „Alka“.
Vaizdas:Lobių sala 2001 viršelis.png|2001 m. Leidykla „Šviesa“.
Vaizdas:Lobių sala 2006 viršelis.png|2006 m. Leidykla „Šviesa“.
Vaizdas:Lobių sala 2009 viršelis.png|Smarkiai sutrumpinta romano versija su iliustracijomis, skirta jaunesniems skaitytojams. 2009 m. Leidykla „Naujoji Rosma“.
Vaizdas:Lobių-sala-2010-viršelis.png|Pirmoji nesutrumpinta romano versija lietuvių kalba. 2010 m. Leidykla „Obuolys“.
Vaizdas:Lobių sala 2020 viršelis.png|2020 m. Leidykla „Obuolys“.
Vaizdas:Lobių sala 2022 viršelis.png|Sutrumpinta versija, naujos iliustracijos. 2022 m. Leidykla „Nieko rimto“.

## Išnašos